Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 291/13/2202	Galanta, 15.7.2013
EEČ : 2-17-217-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec detí Evy Nagyovej, nar. 22. 07. 1995 a XXXXX, nar. XXXXX obaja bytom XXXXX, nar. XXXXX, trvale bytom Trstice XXXXX si pravidelne neplní vyživovaciu povinnosť, hoci mu to vyplýva zo Zákona o rodine a bol k tomuto aj zaviazaný rozsudkom Okresného súdu v Galante č. XXXXX zo dňa 08.11.2012, právoplatným dňa 23.11.2012, ktorým rozsudkom súd zaviazal otca prispievať na výživu XXXXX vo výške 80,- Eur mesačne a na výživu XXXXX vo výške 70,- Eur mesačne, počnúc dňom právoplatnosti rozsudku s tým, že výživné je splatné do 15. dňa toho ktorého mesiaca  vopred k rukám matky detí, pri čom ako otec detí si svoju vyživovaciu povinnosť riadne a včas neplnil od 01.12.2012 až do mesiaca jún 2013, čím mu na výživnom vznikol dlh vo výške 740,- Eur,

lebo zanikla trestnosť činu

Odôvodnenie:
     Uznesením povereného príslušníka Obvodného oddelenia Policajného zboru Trstice sp. zn. ORP-XXXXX zo dňa 11.4.2013 bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie XXXXX za prečin zanedbanie povinnej výživy podľa § 207 ods. 1 Tr. zák. na tom skutkovom základe, ako je uvedené vo výrokovej časti uznesenia. 

     Počas skráteného vyšetrovania boli vo veci vypočutí: obvinený XXXXX a  svedkyňa – poškodená XXXXX.   
 
     Obvinený vo svojej výpovedi uviedol, že je pravdou, že na svoje deti XXXXX neplatil výživné tak, ako mu to bolo kladené za vinu uznesením o vznesení obvinenia. Svoj nedoplatok na výživnom však chce dodatočne uhradiť. 

     Svedkyňa – poškodená XXXXX vo svojej výpovedi potvrdila neplnenie výživného obvineným.  Zároveň uviedla, že na jej deti XXXXX neplnenie výživného obvineným nemalo trvalo nepriaznivé následky.  

     Do vyšetrovacieho spisu boli zabezpečené fotokópie poštových poukážok o zaplatení zameškaného výživného za obdobie od novembra 2012 do mesiaca jún 2013 vrátene vo výške 1200 Eur.  (č.l. 30 vyšetrovacieho spisu).  
               
     Prečinu zanedbania povinnej výživy podľa § 207 odsek 1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.             

     Objektom trestného činu zanedbania povinnej výživy je nárok na výživu pokiaľ je založený na ustanoveniach zákona o rodine, teda priamo z neho vyplýva. 

     Neplnením vyživovacej povinnosti sa rozumie stav, keď oprávnená osoba nedostane všetko, čo je obsahom vyživovacej povinnosti.        
                  
     Z vyšetrovacieho spisu je zrejmé, že v uvedenom prípade došlo k naplneniu ustanovenia § 86 písm. a) Tr. zákona, podľa ktorého trestnosť trestného činu zanedbania povinnej výživy podľa § 207 Tr. zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.  Vykonaným dokazovaním bolo zistené a preukázané, že obvinený XXXXX uhradil dlh na výživnom, pričom dočasné neplnenie vyživovacej povinnosti nemalo na jeho deti XXXXX trvalo nepriaznivé následky. 

     Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 
   
     Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor